tartuNLP/wikipedia-smugri-20251201 huggingface dataset:
Keskrinne

Keskrinne (vene keeles "Центральный фронт") oli Teises maailmasõjas Idarindel võidelnud Nõukogude Liidu väeüksus.
Ajalugu.
Moodustati 24. juulil 1941. aastal Läänerinde parema tiiva vägedest. Rinde koosseisu kuulusid 13. ja 21. armee, alates 1. augustist lisandus veel 3. armee. 25. augustil 1941. aastal saadeti rinne laiali ning allesjäänud väed anti Brjanski rinde käsutusse.
Moodustati uuesti 15. veebruaril 1943. aastal laialisaadetud Doni rinde baasil 21., 65., ja 70. armeest ning 2. tankiarmeest. Rinde koosseisu kuulusid veel erinevatel aegadel 3., 13., 48., 50., 60., 61., ja 63. armee ning 3. kaardiväe tankiarmee. 25. veebruarist kuni märtsi lõpuni olid rinde väed rünnakul Sevski suunal. Kurski lahingus kaitses rinne Kurski kaare põhjakülge. Alates augustist osales koostöös Brjanski rindega Oreli operatsioonis. 20. oktoobril nimetati rinne ümber Valgevene rindeks.
Asinara

Asinara on saar Itaalias Sardiinia maakonna Sassari provintsis Porto Torrese vallas. Asinara on läänepoolseim koht samanimelises lahes. Lõunas eraldab kitsas väin Asinarat pisikesest Piana saarest, läänes asub Sardiinia meri. 50,2 km² pindalaga saar on Itaalia suuruselt seitsmes saar. Rannajoone pikkus on 110 km.
Arheoloogiliste väljakaevamiste käigus saadud leiud annavad tunnistust sellest, et saar oli asustatud juba neljandal aastatuhandel eKr. Seni viimased alalised asukad lahkusid saarelt 1855. aastal ning praegusel ajal on saar alaliselt asustamata.
Asinarat hõlmab 2002. aastal asutatud Asinara rahvuspark ja see piirneb rahvusvahelise Liguuria mere mereimetajate looduskaitsealaga.
NimmerSchmidt

NimmerSchmidt on 2013. aasta kevadel Tartus loodud Eesti elektropopansambel, mille liikmed on Andero Nimmer ja Fredy Schmidt. 
Varem tegid noormehed koos muusikat ansamblis Laika Virgin, mille koosseisus võideti 2012. aasta Eesti Muusikaauhindade galal parima alternatiivalbumi auhind. Fredy Schmidt oli ka Tartu "indie rock"'i ansambli Animal Drama juht.
Muusikaline tegevus.
NimmerSchmidti esimene singel "Öisel järvel" ilmus 2013. aasta aprillis. Sestpeale on ansambel igal teisel kuul üllitanud uue raadioloo: juunis 2013 "Eelmise suve saladus" , augustis 2013 "Pilvelõhkuja", oktoobris 2013 "Sandra" ning detsembris 2013 hakkas Raadio2 mängima sageli veel ühe laulu, "Palmisaar" mängimist, tehes sellest omal algatusel NimmerSchmidti viienda raadiosingli.
Esimese kontserdi andis NimmerSchmidt 20. septembril 2013 Tartus Genialistide klubis "indie"-muusikasarja Indiroonika hooaja avapeol . Kahele põhiliikmele lisandusid sellel kontserdil ka trummar Kalle Kindel ja DJ Roland Viljat. Järgmisel õhtul anti sama koosseisuga kontsert Tartu Uues Teatris subkultuuride seminari järelpeol.
Novembris 2013 alustas NimmerSchmidt debüütplaadi valmimiseks rahakogumisprojekti ühisrahastusplatvormil Hooandja.ee . Nelja nädala jooksul saadi kokku 1500 eurot, millele lisandus pikendusnädala jooksul veel mõnisada eurot. NimmerSchmidti debüütplaat "Kirgede torm" ilmus 9. jaanuaril 2014. "Kirgede torm" on 10 lauluga stuudioalbum, mis on lindistatud ansambli mõlema liikme kodudes ja Tartus Ö Stuudios. Albumi miksis Martin Kikas ja masterdas Lauri Liivak.
NimmerSchmidti singel "Sandra" valiti lauluvõistluse Eesti Laul 2014 20 esmavalikust edasi jõudnud loo sekka. See osales lauluvõistluse esimeses poolfinaalis 14. veebruaril 2014.
Lauluvõistlusel Eesti Laul 2015 osales NimmerSchmidt singliga "Kellega ma tutvusin?". 20 loo hulka valitud laul osales lauluvõistluse teises poolfinaalis 14. veebruaril, taustalauljateks Taavi Peterson ja Kristjan Saharov.
Koosseis.
NimmerSchmidti kogu muusika kirjutavad Andero Nimmer ja Fredy Schmidt. Sõnade autorid on Andero Nimmer, Fredy Schmidt ja Merilyn Merisalu.
2014. aastal andis NimmerSchmidt kontserte neljaliikmelisena: laulukirjutajad Andero Nimmer (klahvpillid) ja Fredy Schmidt (vokaal, kitarrid, klahvpillid) ning Kalle Kindel (trummid, löökriistad) ja Indrek Mällo (basskitarr). Alates 2015. aastast kuulub NimmerSchmidti vaid kaks liiget.
Georgi Markelov

Georgi Markelov (29. mai 1929 Narva – 15. jaanuar 2014) oli eesti skulptor.
Ta sündis Narvas ehitusettevõtja pojana ning õppis aastatel 1937–1943 Narva 6. Algkoolis. Sõjaaegsetes õhurünnakutes hävis tema vanematekodu; ka ta isa küüditati Nõukogude okupatsiooni alguses Siberisse. Ta lõpetas 1950. aastal Väike-Maarja Keskkooli. Samal aastal astus ta Eesti Riiklikku Kunstiinstituuti, mille lõpetas 1956. aastal skulptuuri erialal.
1956. aastast tegutses ta vabakunstnikuna Tallinnas, 1959. aastast oli Eesti Kunstnike Liidu liige.
Aimla kabel

Aimla kabel oli üks kahest Suure-Jaani kiriku abikirikust katoliiklikul ajal. See asus tõenäoliselt Aimlast veidi põhja pool, praeguse Kuhjavere küla Punase talu maadel.
1599. aasta Poola revisjonides Aimla kabel enam märkimist ei leia.
August Wilhelm Hupeli andmetel võis 18. sajandi lõpul kabelist näha veel ainult piklikku ristkülikut, mis muust pinnasest esile kerkis. 
Aimla kabeli varemeid on märkinud ka krahv Ludwig August Mellin oma Viljandimaa kaardil 1798. aastal.
Rahvapärimusi.
76-aastane Ann Siemann Lääne talust on 1926. aastal kirjeldanud Aimla kabelit nii:
„Punasevälja talu maa peal, mis Aimla mõisast umbes 1 km põhja pool asub, olnud vanasti Pärna väljal kirik.“
80-aastane Hendrik Viik Kivistikult lisab:
„1840. aastate lõpul kasvanud veel selle koha peal suur pärn, mis vanarahva jutu järgi altari laua alt olevat välja kasvanud.“
Jan Saudek

Jan Saudek (sündinud 13. mail 1935 Prahas) on tšehhi fotokunstnik ja maalija.
Tema tööd sisaldavad tihti erootikat.
Kreva

Kreva (valgevene keeles Крэва) on agrolinnake (endine alev) Valgevenes Hrodna oblastis Smarhońi rajoonis, Kreva külanõukogu halduskeskus. Asulas on 646 elanikku (2010). Leedu keeles "Krėva" või "Krevas", poola keeles "Krewo".
Krevas on keskkool ja raamatukogu. Vaatamisväärsusteks on XIV sajandil ehitatud kindlus, 1854. aastal ehitatud õigeusu kirik, XIX sajandi lõpus püstitatud sünagoog ja katoliku kirik.
Asula nimi tuleb ilmselt krivitšite rahvast.
Ajalugu.
Esimest korda mainitakse Krevad XIII sajandil kui Leedu muinasmaakonna Nalšia pealinna. 1260. aastast kuulus Kreva Leedu Suurvürstiriiki, olles Leedu suurvürstide valduses. Kuna asula oli XIV sajandil üks vürstiriigi tähtsamatest keskustest, olles ajutiselt isegi maa pealinn, siis püstitati sinna XIV sajandil (tõenäoliselt 1338. aastal) kivimüüridega kindlus. 1385. aastal sõlmiti sealses lossis Krevo unioon. 1387. aastal rajas Jogaila Krevasse Leedu alade esimese katoliikliku koguduse.
1559. aastal sai Krevast ametlikult alev. 1564. aastal andis kuningas Zygmunt II August Kreva lossi Moskvast põgenenud Andrei Kurbskile.
Poola jagamisel 1795. aastal läks Kreva Venemaa koosseisu. 1866. aastal sulgesid Poola ülestõusu maha suruma tulnud Vene väed katoliku kiriku ja hooned anti õigeusu kogudusele. XX sajandi algul oli Kreva kohalik keraamikatööstuse keskus.
Esimese maailmasõja ajal läbis Krevat Saksa-Vene vägede vaheline rindejoon. Vana ja lagunenud kindlus võeti uuesti kasutusele, selle juurde rajati kaasaegsemad betoonvarjendid. 1917. aastal võeti Kreva all Saksa vägede vastu ette suurtükirünnak, kannatada said nii kindlus kui ka asulas olnud katoliku kirik.
Kuni 1917. aastani oli Kreva Venemaa Keisririigi koosseisus, 1919–1939 kuulus Poolale, 1939–1991 kuulus Nõukogude Liidu koosseisu.
Vesike

Vesike oli üks liivlaste valitsejaid 13. sajandi alguse Turaidas. Henriku Liivimaa kroonika nimetab teda Koiva parema kalda liivlaste pealikuks ja vanemaks ("princeps ac senior"). Tema nime etümoloogiliseks allikaks on pakutud liivikeelset sõna "veiž", "vež" "vesi", indoeuroopa päritolu sõna "*uesu-" "hea", samuti on oletatud, et nime tähendus võis olla "sõtkas" või "veski". Veel on arvatud, et Vesike nimi on säilinud Krimulda külas asuva Viešu (17. sajandi alguse allikates "Weheβ", "Wesche") linnamäe nimes, mis pole võimatu, sest linnamäe kindlustuste säilinud osad viitavad selle kasutamisele 12.–13. sajandil.
1212. aastal võttis ta osa Riia piiskopi ja Mõõgavendade ordu vastasest ülestõusust ja Sattesele linnuse kaitsmisest. Kuna Turaida muinaslinnus oli vahetult enne mässu algust maha põletatud ja Vesike oma kaaskonnaga liitus seejärel Sattesele linnuse kaitsjatega, siis on arvatud, et Turaida linnus võis tol ajal talle kuuluda.
Henriku Liivimaa kroonika järgi osales ta veel saarlastega peetud võidukas lahingus Salatsi ääres 1218. aastal ja aasta hiljem oli ta Revalasse suundunud rüüsteretkel liivlaste väeosa juhiks.
Hiina kaneel

Hiina kaneel ehk kassia ehk Hiina kaneelipuu koor ("Cinnamoni cassiae cortex") on droog ja maitseaine (vürts), mida saadakse Hiina kaneelipuu kuivatatud sise- ehk aluskoorest.
Algselt on kaneelipuu koort kasutatud ka tubakalaadse mõnuainena, mida suitsetati.
Hiina ja Tseiloni kaneelipuu koore võrdlus.
Hiina kaneelipuu koorest jahvatatud kaneelipulbril on suuremad tärklisegraanulid kui Tseiloni kaneelipuu koorest jahvatatud kaneelil.
On ka maitseerinevusi.
Kumariini sisaldus.
Hiina kaneelipuu koore biokeemiline koostis sõltub nii taime kasvukohast, ilmastikutingimustest, agrotehnikast, kasutatud taimekaitsevahenditest kui ka Hiina kaneelipuu teisenditest. Hiina kaneelipuu koores on kumariinide sisaldus 1,5–4% – seega suurem kui Tseiloni kaneelipuu koores. Suurtes kogustes võib kumariin põhjustada tervisliku seisundi halvenemist.
Hiina kaneelipuu koor maitseainena.
Hiina kaneelipuu koort kasutatakse sarnaselt teiste vürtsina kasutatavate kaneelipuude koortega: pagaritööstustes (küpsiste, keekside, präänikute, pirukate, hommikuhelveste valmistamisel), aga ka kodumajapidamistes nii magustoitude (pudingite, želeede, saia-, makaroni- ja riisivormiroogade, vahtude, kohupiimakreemide, kompottide, keediste jne) kui ka lihatoitude valmistamisel. Eriti hästi ühtlustab kaneelikoor lambalihast valmistatud roogade maitset.
Hiina kaneelipuu koor droogina.
Droogiks on hiina kaneelipuu koor ehk kaneelikoor ("Cinnamomi cassiae cortex"), mida korjatakse kuueaastastelt okstelt ja ka kaneelipuu tüvelt (kord 8–10 aasta tagant).
Droogina kasutatakse ka lehtedest ja võrsetest destillatsiooni teel valmistatud eeterlikku õli Hiina kaneeliõli ehk kassiaõli ("Cinnamomi cassiae aetheroleum").
Kassia eeterlik õli inhibeerib "in vitro" B16-melanoomi rakuliini rakkudes melaniini sünteesi.
Toimed ja näidustused.
Kaneelikoor soodustab seedimist, parandab haavandtõbe. 
Vesitõmmist ja ka alkoholtõmmist kasutatakse kõhulahtisuse, kõhuvalu, iivelduse ja oksendamise korral.
Hiina kaneelipuu koor on bakteri- ja seenevastase toimega.
Rahvameditsiinis.
Rahvameditsiinis kasutatakse kaneelipuu koort pahaloomuliste kasvajate ja healoomuliste kasvajate (maksas, põrnas, maos, kusepõies,emakas) vastaselt.
Heimlichi võte

Heimlichi võte on esmaabivõte, mida kasutatakse nii lämbumisohus loomade kui ka inimeste peal eesmärgiga eemaldada hingetorru kinni jäänud võõrkeha.
Inimesed.
Vastunäidustused.
Heimlichi võtet ei tohiks esmaabi esmase võttena kasutada rasedate naiste (loote vigastamise oht) ja väikelaste peal (lapsele vigastuste tekitamise ohu tõttu).
Võte.
Kannatanul võetakse kahe käega selja tagant kinni ja surutakse temast ümbert kinni hoides vastu abistaja kõhtu. Käed peaksid paiknema rinnakorvi all (rinnakorvi ennast vajutada ei tohiks) ning nendega pigistatakse kiiresti kannatanu rindkere alaosa ja epigastriumi, suunaga üles enda poole.Võtet võib korrata kuni viis korda. Võte tõstab kõhus rõhku ja surub õhku kopsudest välja, lükates hooga välja ka võõrkeha.
Kui võtte kasutamine ebaõnnestub ja ülemisi hingamisteid ei suudeta sel moel avada, tuleb kannatanu asetada pikali ning teha kunstlikku hingamist. 
Võtte kasutamisega võivad olenevalt kannatanu vanusest ja tervislikust seisundist kaasneda sisemised vigastused, nagu maksarebestus, aneurüsmi rebenemine, roidemurrud. Seega tuleks kannatanu pärast Heimlichi võtte abil esmaabi andmist haiglasse toimetada. 
Alternatiivvõte.
Alternatiivvõttena saab kasutada lööke abaluude vahele. 
Väikelaste ja imikute võte.
Heimlichi võte esmaabi esmase võttena on imikutele ja väikelastele ohtlik, sest võib tekitada vigastusti. Seetõttu on lämbumisohus imikute ja väikelaste jaoks välja töötatud alternatiivvõte. 
Imik asetatakse täiskasvanu käele nii, et kõht oleks allpool ja käsi toetaks pead, kuid asuks samal ajal ka kehast allpool. Imikule lüüakse neli lööki abaluude vahele. Kui võte ei väljuta võõrkeha, siis keeratakse imik täiskasvanu põlvedel selja peale, nii et kintsud toetavad imiku keha. Seejärel surub täiskasvanu üksnes kahe sõrmega – keskmise ja sõrmusesõrmega – viis korda imiku rinnakule. Kui võõrkeha on imiku suus, siis saab selle ohutult näppudega eemaldada. Kui võte ei õnnestu, siis tuleb seda korrata.
Izmajil

Izmajil (aastail 1812–1856 Tutškov) on linn Ukrainas Odessa oblastis, Izmajili rajooni keskus. Asub Doonau ääres.
Ajalugu.
Izmajili kindluse rajasid Genova kaupmehed 12. sajandil. 1484–1809 kuulus Osmanite riigile. 1790 toimus Vene-Türgi sõja käigus Izmajili piiramine, mille tulemusena Vene väed Aleksandr Suvorovi juhtimisel vallutasid linna. Hukkusid peaaegu kõik linna kaitsjad, kokku umbes 26 000 meest.
Aastatel 1918–1940 kuulus linn Rumeeniale. Linna elanikest oli 2008. aastal venelasi 43,7%, ukrainlasi 38,0%, bulgaarlasi 10,0% ja rumeenlasi 4,3%.
2022. aasta detsembri alguses eemaldati Izmajilis Aleksandr Suvorovi skulptuur.
Taristu.
Izmajil on suurim Ukraina sadamalinn Doonau ääres. Linnas asub Ukraina mereväe baas. Linnal on raudteeühendus Odessaga.
Andres Joasalu

Andres Joasalu (kuni 1935. aastani August Andreas Johanson; 21. september 1907 Tarvastu vald, Viljandimaa – 25. detsember 1980 Vancouver, Kanada) oli eesti ajakirjanik.
Ta õppis 1926–1930 (lõpetas) Tartu Ülikooli majandusteaduskonnas, Eesti Üliõpilaste Seltsi vilistlane.
Aastail 1931–1937 oli ta ajakirjanik Kaja toimetuses ja Uus Eesti majandusosakonna toimetaja. 1936. aastal kandideeris ta Rahvuskogu 6. valimisringkonnas (seltskondliku komitee kandidaat). 1937–1940 oli ta Eesti Munaekspordi juhatuse liige, Saksa okupatsiooni ajal puidutööstuse "Tehnola" omanik. 
1944. aastal põgenes ta Rootsi, 1949. aastal Kanadasse. 
Ta oli Kaitseliidu Tallinna maleva purilennusalga pealik.
Dabrel

Dabrel (ka "Dobrel") oli Henriku Liivimaa kroonika järgi Sattesele piirkonna valitseja 13. sajandi alguse Turaidas. Satteselet Koiva vasakul kaldal on nimetatud ka "Dabreli osaks", vastandina paremal kaldal asunud "Kaupo osale". Samamoodi kutsutakse kroonikas Sattesele linnust "Dabreli linnuseks" ja seda ka pärast ta enda surma. Dabreli tegevusest on teada eelkõige Liivi ristisõja kontekstis.
Nime etümoloogia.
Dabreli nimi tuleb lingvistide arvates balti päritolu sõnast "dabrs", mis tähendab "hea", "julge".
Võitlused ristisõdijatega.
Dabrelit on kroonikas nimeliselt esmamainitud seoses 1206. aasta ristisõdijate ja semgalite ühise kättemaksuretkega Turaidasse, kus üks osa väest ründas tema linnust. Seetõttu võib eeldada, et ta osales juba varem Riia piiskopi ja Mõõgavendade ordu vastases sõjategevuses. Linnuse kaitsjaid julgustavale Dabrelile omistab kroonika piiblist pärit lause "Olge vaprad, vilistid, ja võidelge, et mitte orjata heebrealasi". Kuna ründajate katsed linnust vallutada edu ei toonud, siis pöörduti peagi ümbruskonda rüüstates tagasi.
Alistumine.
Hoolimata Sattesele linnuse edukast kaitsmisest suutsid ristisõdijad teistes lahingutes, nt järgnenud Holmi linnuse piiramisel, millest ka turaidalased ja nende hulgas ilmselt ka Dabrel osa võtsid, oma jõudu piisavalt tõestada. Nii otsustasid 1207. aastal kõik liivlaste alad, sh Dabreli Sattesele, Riia piiskopilt rahu ja ristimist paludes end tema võimu alla anda. Satteseles viis ristimise läbi preester Daniel, kes kroonika järgi Dabreli linnuse juures lahkesti vastu võeti. 1207. aasta Riia piiskopi ja Mõõgavendade ordu vahelise leppega läks viimase kätte ilmalik võim Satteseles.
Riia piiskopi ja Mõõgavendade ordu võimu all.
Järgnevalt on kroonikas Dabrelit mainitud, kui ta osales 1210.–1211. aasta vahetuse paiku ristisõdijate ja nende liitlaste sõjakäigul Soontaganasse. On aga tõenäoline, et Dabrel oli ka nende turaidalaste hulgas, keda kroonikas äraandlikeks nimetatakse ja kes samal ajal olid võimaluse tekkimisel valmis liituma kuralaste ja ugalastega Riia linna vastu.
Dabrel suri 1211. aasta lõpul puhkenud katkuepideemia ajal.
Naja pallida

Naja pallida on maoliik.
Levila.
Maoliik "Naja pallida" on levinud Egiptuses, Sudaanis, Tšaadis, Eritreas, Etioopias, Somaalias, Keenias, Tansaanias. 
Kokkupuuted inimestega.
Kui kobra tunneb end ohustatuna siis võtab ta sisse kaitsepoosi - tõstab keha eesosa püsti ja sirutab kaelaroiete eesmised paarid külgedele. 
Need maod on sülitajamaod, kes võivad enesekaitseks ka rünnet kasutada, mis seisneb välkkiires sülje pritsimises ründaja peapiirkonda (kuni 2 m kauguselt). Kuna inimene kipub madu pingsalt jälgima, siis suure tõenäosusega satub sülg silmadesse. See tuleks vaatamata kipitavale valule kohe ära pühkida või pesta. 
"Naja pallida"d liigitatakse inimeste suhtes mürkmadudeks, kuna nende hammustus võib inimestel esile kutsuda raske astmega mürgistusseisundeid.
Antidoodid.
Vastumürgiteraapias on kasutusel järgmised antidoodid:
Enno Fels

Enno Fels (sündinud 6. septembril 1954 Sõrandu külas Järvamaal) on Eesti omavalitsustegelane, aastatel 2012–2025 Keila linnapea.
Fels lõpetas 1981. aastal Tallinna Polütehnilise Instituudi elektriinsenerina ning asus tööle Keila Teraviljasaaduste Eksperimentaalkombinaati, algul tehnikaosakonna inseneri, hiljem energeetiku ja peaenergeetiku kohusetäitjana. Aastatel 1986–2004 töötas ta Harju Kommunaalettevõtete Kombinaadis (hilisemate nimedega Harjumaa Elamu-ja Kommunaalmajanduse Tootmiskoondis, OÜ Harko ja Cleanaway Keila OÜ), energeetiku, peainseneri, aga ka osakonnajuhataja ja juhatuse liikmena. 
Enno Fels kuulub Reformierakonda. 
Esimest korda valiti Fels Keila linnavolikogusse 1993. aastal. 2004. aastal sai ta abilinnapeaks. 2006. aasta 4. aprillist kuni 25. aprillini oli ta linnapea asendaja. 
4. septembril 2012 valiti ta Keila linnapeaks. Pärast 2013. ja 2017. aasta valimisi jätkas ta linnapeana. Pälvis aastal 2018 Keila teenetemärgi ja 2024 Harju maakonna Suure HOLMERI. 
Isiklikku.
Enno Fels on abielus, tal on kaks last.
Pidev protsess

Pidev protsess ("continuous process") on ajas katkematult toimuv protsess.
Keemiline, füüsikaline või biokeemiline protsess toimub pidevrežiimis, kui lähtematerjal ei ammendu või seda lisandub pidevalt ja samaaegselt toimub produkti tasakaalustatud väljundvool. Pideva protsessi variatsioon on annusprotsess, kui lähtematerjali (või mingit komponenti) lisatakse süsteemi (reaktorisse) ajas järgnevate annustena ja vastavalt toimub ka väljavõtt, kusjuures kogu protsess ei katke.
Efektiivsust silmas pidades püütakse tööstuslikud protsessid teostada katkematutena. Näiteks kaasaegne rauasulatus või põlevkivi utmine või rektifikatsioon. Siin lisatakse süsteemi (reaktorisse) katkematult lähtematerjali ja pidevalt võetakse välja saadused.
Pideva protsessi alternatiiv on perioodiline protsess ("batch process"), mis toimub tsüklitena (seeriatena), s.t on teatud ajavahemike järel korduv, seejuures protsess viiakse igas tsüklis lõpuni ja vajadusel alustatakse uut. Laboratoorsetes kolbides teostatavad reaktsiooni- või destillatsiooniprotsessid on reeglina perioodilised, s.t protsess viiakse praktiliselt lõpuni.
Looduses toimuvad mitmesugused iseeneslikud pidevad ja põhiliselt enam-vähem tasakaalustatud protsessid. Näiteks laiemas mastaabis sünni ja surma nähtused taime- ja loomariigis või sademed ja aurustumine jm. Teiselt poolt on perioodilised muutused looduses enamasti lokaalsed ning põhjustatud mingi välise teguri poolt, näiteks lageraie, haigusepideemia, vulkaanipurse jmt. Teatud loodusnähtused toimuvad pideva harmoonilise muutuse režiimis sõltuvalt aastaajast. Näiteks päeva ja öö pikkuse muutus ajas on kirjeldatav sinusoidiga. Perioodiline sõltuvalt päevavalgusest ja aastaajast on fotosüntees rohelistes taimedes.
Perioodiline protsess

Perioodiline protsess ("batch process") toimub tsüklitena (seeriatena) s.t. on teatud ajavahemike järel korduv, seejuures protsess viiakse igas tsüklis lõpuni.
Laboratoorsetes kolbides teostatavad reaktsiooni- või destillatsiooniprotsessid on reeglina perioodilised, mis tähendab, et protsess viiakse praktiliselt lõpuni.
Tööstuses on perioodiline protsess selline, mis viiakse läbi teatud koguse lähtematerjaliga. Veel 19. sajandil – enne efektiivsete pidevrežiimis töötavate reaktorite väljaarendamist – saadi mitmed eluks olulised saadused perioodiliselt töötavates ahjudes. Näiteks tõrvaajamine, lubjapõletus ja rauasulatus soorauast.
Looduses toimuvad mitmesugused iseeneslikud pidevad ja põhiliselt enam-vähem tasakaalustatud protsessid. Näiteks laiemas mastaabis sünni ja surma nähtused taime- ja loomariigis või sademed ja aurustumine jm. Teiselt poolt, perioodilised muutused looduses on enamasti lokaalsed ja põhjustatakse mingi välise teguri poolt, näiteks lageraie, haigusepideemia, vulkaanipurse jmt. Teatud loodusnähtused toimuvad pideva harmoonilise muutuse režiimis sõltuvalt aastaajast. Näiteks päeva ja öö pikkuse muutus ajas on kirjeldatav sinusoidiga. Perioodiline sõltuvalt päevavalgusest ja aastaajast on fotosüntees rohelistes taimedes.
Schlemmi kanal

Schlemmi kanal ehk kõvakestavenoosurge (ladina keeles "sinus venosus sclerae") on inimeste ja paljude loomade silma sarvkesta ja kõvakesta piiril kulgev tsirkulaarne kanal.
Schlemmi kanali kaudu liigub vesivedelik vikerkesta-sarvkesta nurga veenidesse. 
Roomajatel.
Madudel.
Madudel paikneb Schlemmi kanal sarvkesta piiril.
Sisalikulistel.
Sisalikulistel paikneb Schlemmi kanal kõvakesta piiril.
Inimestel.
Patoloogia.
Schlemmi kanal ja okulaarne hüpertensioon.
Kui Schlemmi kanal ummistub või muutub põletikuliseks võib tulemuseks olla 
kõrgenenud silmasiserõhk. Okulaarne hüpertensioon koos nägemisnärvi kahjustusega võib glaukoomi põhjustada. 
Nimi.
Kanal on nimetatud selle avastaja Saksa anatoomi Friedrich Schlemmi (1795–1858) järgi.
Voroneži rinne

Voroneži rinne (vene keeles "Воронежский фронт") oli Teises maailmasõjas Idarindel võidelnud Nõukogude Liidu väeüksus.
Ajalugu.
Moodustati 1942. aasta 7. juulil Voroneži rajoonis võidelnud Brjanski rinde vägedest. Algselt kuulusid rinde koosseisu 40., 60., ja 6. armee, hiljem võitlesid rinde alluvuses veel 13., 21., 27., 38., 47., 52., 64., ja 69. armee, 4., 5., 6., ja 7. kaardiväe armee, 1. ja 3. tankiarmee ning 3. ja 5. kaardiväe tankiarmee. 
Rinne osales Voroneži lahingutes ning alates 1942. aasta detsembrist operatsioonis Malõi Saturn, mille käigus löödi puruks Ungari 2. armee. 1943. aasta jaanuarist märtsini osales rinne operatsioonis Zvezda ning sellele järgnenud Kolmandas Harkovi lahingus. Kurski lahingu ajal kaitses rinne Kurski kaare lõunakülge. 1943. aasta septembrist oktoobrini osalesid rinde väed Dnepri lahingus ning ületasid Dnepri jõe Kiievist põhjas ja lõunas. 1943. aasta 20. oktoobril nimetati rinne ümber 1. Ukraina rindeks.
Pļavnieki

Pļavnieki on asum Lätis, Riia linna Latgale eeslinna osa pindalaga 2,985 km². Asub Šķirotavast põhjas, Dārzciemsist idas ja Dreiliņist lõunas. 48 167 elanikku (2010). 
Pļavnieki liideti Riia linnaga 1974. aastal. 1980. aastatel hakati sealsetele põldudele paneelelamuid ehitama. Algul kavandati asumisse korterid 60 000 elaniku jaoks. Asumi keskosas on kolm 18-korruselist maja, kus said elada esimese pärast Läti iseseisvumist valitud seimi liikmed (saadikud), sestap kutsutakse neid rahvasuus "saadikumajadeks".
Anno

 
Anno oli Turaida ülik 12. sajandi lõpus ja 13. sajandi alguses, keda on mainitud Henriku Liivimaa kroonikas.
Anno nime on peetud talle ristimisel antud "Johannese" muganduseks või alamsaksa päritolu nimeks. Hilisemal ajal on see nimi esinenud ka lätlastel. Kroonikas mainitud Anno küla või mõis ("villa Annonis") võis asuda Sēja mõisa (1248. aastal "Ennisili", hiljem "Hof Hennenberg") kohal tänapäeva Läti Sēja piirkonnas. Vähem tõenäoline on, et ta paiknes tänapäeva Krimulda piirkonna territooriumil asuva Gavēnu (varasemal "Enneskalnu") linnamäel.
Kroonika järgi teavitas Anno 1195–1196. aasta paiku Üksküla piiskop Meinhardit liivlaste kavatsusest teda tappa. 1200. aastal lasi piiskop Albert küllakutsutud liivlaste vanemad, sh Anno, vangistada. Vanemad vabastati pärast seda, kui nad olid oma pojad rahu kindlustamiseks piiskopile pantvangideks andnud. 1207. aastal oli tema küla või mõis Krimuldat rüüstanud leedulaste väe kogunemiskohaks.
Afaakia

Afaakia ehk silmaläätsetus ehk silmaläätsepuudumus (ladina keeles "aphacia") on silmaläätse puudumine silmas. 
Afaakiat esineb kaelõikuse tagajärjel. 
Klassifikatsioon.
Rahvusvahelises haiguste klassifikatsioonis liigitatakse afaakia järgmiselt:
Tilleoru ristimänd

Tilleoru ristimänd on ristipuu Võrumaal Põlva kihelkonna Varbuse külas. 
Välislingid.
Taagepera ohvrikivi

Taagepera ohvrikivi on ohvrikivi Viljandimaal Helme kihelkonna Pilpa külas.
Ulla-Lena Lundberg

Ulla-Lena Lundberg (sündinud 14. juulil 1947 Kökaris) on Soome kirjanik, kes kirjutab rootsi keeles.
Tema esimene luulekogu "Utgångspunkt" ilmus 1962. aastal. 
1964. aastal õppis ta USA-s; meenutused USA-st avaldas ta reisikirjeldusena "Strövtåg" 1966. aastal.
Ta on 1985. aastast filosoofiamagister (Åbo Akademi) ja 1993. aastast Åbo Akademi audoktor.
Tema teostest on eesti keelde tõlgitud "Siber: tiivuline autoportree" (2013, tõlkija Anu Saluäär; rootsi keeles ilmus 1993) ja romaan "Jää" (2014, tõlkija Tõnis Arnover; rootsi keeles ilmus 2012).
Asfarviridae

Asfarviridae on viiruste sugukond.
Klassifikatsioon.
Sugukonda "Asfarviridae" liigitatakse üksainus viiruste perekond:
Asfivirus

Asfivirus on viiruste perekond.
Klassifikatsioon.
Perekonna "Asfivirus" tüüpviirus on: 
Patogeensus sigalastel.
Viiruse siirutajateks ja looduslikuks reservuaariks on puugid, kelle organismis viirus ka paljuneb.
Perekonna "Asfivirus" viiruseliigid põhjustavad sigalastel ("Suidae") Euraasias, Aafrikas ja Ameerikas väga nakkavat nakkushaigust - sigade Aafrika katku. Kõrge virulentsusega tüved võivad põhjustada sigalastel kuni 100% suremust.
Dārzciems

Dārzciems (tõlkes "Aiaküla") on asum Lätis, Riia linna Latgale eeslinna osa pindalaga 4,577 km². Asub Maskavas forštatest loodes, Purvciemsist lõunas ja Pļavniekist läänes Daugavpilsi ja Valga suunas minevate raudteede vahel. 20 830 elanikku (2010). 
Dārzciemsi asum asub keskmiselt 10–12 meetrit üle merepinna. Asumi kõrgeim koht on Matīsa kalmistul, 18 meetrit üle merepinna ja kuus meetrit üle ümbritseva ala. Kalmistu on ka asumi suurim haljasala pindalaga 13 hektarit. 
Dārzciemsi alad kuulusid XVIII sajandist ordule. Piirkonnas asus arvukalt tiike, kus elutses palju parte. XVIII sajandil hakati sinna rajama suvemõisaid, nende juurde tekkisid ka kõrtsid.
Aastal 1923 valminud Riia generaalplaanis oli piirkonda plaanitud aianduskrunte, piirkond oli kavandatud aedlinnana. Selle järgi on asum ka nime saanud, otsetõlkes tähendab see "aedade küla". Aastal 1924 liideti see ala Riia linnaga ja aedlinna rajamine algas. Linnapoolsemas osas rajati hooned enne Teist maailmasõda, aga asumi tagumises otsas ehitati 1970. ja 1980. aastatel paneelidest korterelamuid.
Asumi servas, Daugavpilsi raudtee ääres asub 1930. aastatel rajatud rongipeatus Vagonu parks, mis on nime saanud seal asuvast reisivagunite depoost. Algul kandis jaam nime "Kalpaka parks", seejärel "Rīga-Tehniskā".
Asiago lennujaam

Asiago lennujaam on lennujaam Itaalias Veneto maakonnas Vicenza provintsis Altopiano dei Sette Comuni maadel Asiagos. 
Asiago on ainus Itaalia lennujaam, mille kõrgus merepinnast on üle 1000 meetri. Lennujaamale on antud I maailmasõja lendur Romeo Sartori nimi.
Smarhoń

Smarhoń (transkribeerituna Smargon) on linn Valgevenes Hrodna oblastis, Smarhońi rajooni halduskeskus. Leedu keeles "Smurgainys", poola keeles "Smorgonie", jidiši keeles "סמאָרגאָן". Linna läbib raudteeliin Maładziečna-Vilnius.
Linna nime päritolu kohta on mitu varianti. Ühe kohaselt pärineb see balti keeltest, kus tähendas ligikaudu sadulseppa, selli. Teine versioon seostab seda balti päritolu sõnaga "smurgo", mis tähendas räpakat rahvast. Kolmas versioon seostab linna nime sõnadega morgen ja "гоні" (adramaa), nimelt olevat piirkonna esimesed omanikud sealsetele talunikele jätnud harimiseks ainult ühe morgeni suuruse lapi adra kohta.
Linna piirides on kuus keskkooli, kultuurimaja ja kuus raamatukogu. Tööstusettevõtetest on Smarhońis masinaehitus, toiduainetetööstus, kergetööstus, toodetakse ehitusmaterjale ja optikaseadmeid.
Linna suurimaks vaatamisväärsuseks on renessansiajastul ehitatud endine kalvinistide Smarhońi Püha Miikaeli kirik, mis kuulub nüüd katoliiklastele. Huvi võib pakkuda ka õigeusu kirik.
Ajalugu.
Smarhońi on esimest korda mainitud 1503. aastal, mil asula kuulus Zenowiczitele. Toona ehitati sinna puust katoliku kirik, mille asemele püstitati 1552. aastal Smarhońi Püha Miikaeli kirik. 1590. aastal oli Smarhoń alev, kus toodeti paberit, seal asusid ka kool ja haigla. 
1628. aastal oli alev juba Radziwillide valduses. Uued omanikud rajasid asulasse nn Smarhońi akadeemia. Tegemist oli asutusega, kus dresseeriti karusid. Akadeemia tegutses XIX sajandi alguseni ja selle tegevus on jätnud jälje asula vapi näol.
XVII sajandist teatakse Smarhońi ka nahatööstuse keskusena. Alevi asukad olid põhiliselt juudid. Aastast 1788 on teada, et alevis peeti kolm korda aastas laata.
1795. aastal läks alev kolmandal Poola jagamisel Vene impeeriumi koosseisu. Aastast 1805 kuulus Smarhoń Ogińskitele, aga aastast 1842 oli kohaliku riigimõisa alluvuses. 1873. aastal avati asulat läbiv raudtee. Linnaõigused sai Smarhoń 1904. aastal.
Nime "Smarhoń" või "Smarhońi akadeemia" kandis aastail 1867–1869 Peterburis tegutsenud terrorirühmitus. Selle liikmed olid valdavalt valgevenelased, kes pärinesid Smarhońi linnast ja selle ümbruskonnast.
1921. aastast oli Smarhoń Poola koosseisus, 1939. aastal liideti Valgevene NSV-ga. Teises maailmasõjas tapeti peaaegu kõik asula juutidest elanikud.
Hintze mõis

Hintze mõis (läti keeles "Inča muiža", ka "Helmsa muiža") oli suvemõis Lätis Riia linnas Maskavas forštate asumis peahoone aadressil Sadovņikova ielā Nr 20. Saksa keeles "Hintzenhof", ka "Helmershof" ja "Helmshof".
Hintze mõis rajati 16. sajandil. Selle esimene omanik oli 1552. aastal sündinud Riia kaupmees Benedict Hintze.
1650. aastal rajati Daugava üleujutuste tõkkeks tamm. Ehitustöid juhatati toona Hintze mõisast, nii sai tamm algul nimeks Hintze tamm, aga hiljem kujunes sellest asumi tähtsaim tänav – Maskavas iela. 
19. sajandil ostis mõisa ja selle juures asunud aia kaupmees F. Sadovnikov. Ta rajas sinna kooli, aga hiljem sai sellest haigla.
Lübecki mõis

Lübecki mõis (läti keeles "Libekas muiža", ka "Langes muiža") oli rüütlimõis Lätis Riia linnas Maskavas forštate asumis. Saksa keeles "Lübecksholmshof".
Lübecki mõisa peahoone asus endisel Daugava jõe saarel, mis kandis nime Lībiešu sala (eesti keelde tõlgituna Liivi saar), saksa keeles tähendas nimi Lübecki saart. Vaatamata väikesele pindalale oli tegemist rüütlimõisaga, mille valdused liideti Riia linnaga alles aastal 1899.
Mõisa hooneid anti aastani 1940 eraisikutele rendile, seejärel kasutati seda linnukasvatuseks. Mõisa hooned püsisid veel 1960. aastateni, tänapäevaks on need hävinud.
Isola delle Palme

Isola delle Palme ('palmide saar') on saar Itaalias Sitsiilia maakonna Siracusa provintsis, Sitsiilia idarannikul.
Saarel asub Augusta vanalinn ning kahe silla kaudu Sitsiilia saarega ühendatud "Isola delle Palme" on üks Vahemere tihedama asustusega saari (umbes 24 570 inimest ruutkilomeetri kohta).
Villeurbanne

Villeurbanne on linn Prantsusmaal Auvergne-Rhône-Alpesi piirkonnas Lyoni metropolis. Asub Lyonist vahetult kirdes.
Linnas asub Théâtre National Populaire.
Kojusala mõis

Kojusala mõis (läti keeles "Kojusalas muiža") oli rüütlimõis Lätis Riia linnas Maskavas forštate asumis. Saksa keeles on ilmselt kasutusel olnud nimekuju "Manecken Hof".
Kojusala mõisa esimene teadaolev omanik oli Riia sadama ülevaataja Andreas Koje, kellele mõis kuulus aastal 1596. Tema järgi on nime saanud ka endine Daugava jõe saar, millel mõis asus ja mis kandis nime Kojusala. Vaatamata väikesele pindalale oli tegemist rüütlimõisaga, mille valdused liideti Riia linnaga alles aastal 1899. Andreas Koje pere kätte jäi mõis kuni XVII sajandini.
Johann Christoph Brotze Riia ümbruse kaardil Kojusala-nimelist mõisa ei ole, küll aga asub selle koha peal mõis Manecken Hof. 
XVIII sajandi lõpus ühendati saar maismaaga ning mõisa ja Mazā Jumpravmuiža mõisale kuulunud kõrtsi juurde rajati Kojusala park (läti keeles ), mis on üks vanemaid Riia parke. 1754. aastal loovutas mõis pargi Riia linnale. Linn jagas pargi ehituskruntideks ja maa ehitati kiiresti maju täis. Pargiks jäi vaid 1,5 hektari suurune maalapp. Lisaks pargile asusid täidetud alal saare ja maismaa vahel veel puidukaupmeeste firma Jēkabs Dombrovskis laod, mida mõisnikud neile välja rentisid. 
Mõisa hooned on hävinud.
Verona Villafranca lennujaam

Verona Villafranca lennujaam on lennujaam Itaalias Veneto maakonnas, umbes 12 kilomeetri kaugusel Veronast edelas.
Lennujaam kannab Valerius Catulluse nime.
Jüri Piik

Jüri Piik (15. mai 1911 – 31. oktoober 1969 Pärnu) oli eesti tõlkija ja lastekirjanik.
Sündis Narva-Jõesuus ehitusmeistri pojana, lõpetas Narva Ühisgümnaasiumi 1929. aastal. Töötas 1931–1941 Narva Linaketramise Manufaktuuris raamatupidajana. 
1941. aastal mobiliseeriti, võttis Eesti Laskurkorpuse koosseisus osa Teisest maailmasõjast. 
Alates 1946. aastast töötas peamiselt tõlkijana. Kirjanike Liidu liige oli aastast 1967.
Jüri Piik avaldas neli loodust tutvustavat ilukirjanduslikku lasteraamatut. Ta tõlkis eesti keelde rohkem kui 50 raamatut.
Lorenzo Sumulong

Lorenzo Sumulong (5. september 1905 Antipolo, Rizali provints, Calabarzoni piirkond – 21. oktoober 1997) oli Filipiinide poliitik.
Ta sündis Antipolos Rizali provintsis Calabarzoni piirkonnas. Ta lõpetas Filipiinide Ülikooli õigusteaduse erialal ja sai Harvardi ülikoolist magistrikraadi õigusteaduses.
Ta on olnud valitud Filipiinide Senatisse.
Aastal 1960 juhtis ta ÜRO Peaassambleel Filipiinide delegatsiooni. Eelkõneleja Nikita Hruštšov nõudis iseseisvuse andmist maadele ja rahvastele, mis on endiselt Lääne koloniaalvõimude valitsuse all, kuid Sumulong nõudis samasugust õigust ka rahvastele, kes olid alla neelatud Nõukogude Liidu poolt. Seejärel Hruštšov ärritus silmnähtavalt ja sõimas Sumulongi "imperialismi kannupoisiks ja tallalakkujaks" (ning mõningate allikate järele koputas kingaga laua peale).
Aastal 1987 nimetas president Corazon Aquino ta Konstitutsioonikomitee liikmeks ja samal aastal võeti uus Konstitutsioon vastu.
Isiklikku.
Tema poeg Victor Sumulong (1946–2009) oli Filipiinide poliitik.
Milano Malpensa lennujaam

Milano Malpensa lennujaam, ametliku nimetusega Milano linna lennujaam ("Aeroporto Città di Milano"), varem "Aeroporto Città di Busto Arsizio", on lennujaam Itaalias Lombardia maakonnas Varese provintsis, Milanost 39,97 km loodes.
Milano Malpensa on reisijate arvult Itaalias Rooma-Fiumicino lennujaama järel teisel kohal ja lastiveolt esikohal.
Milano lennujaamade süsteemi moodustavad kolm lennujaama – Bergamo Orio al Serio, Milano Malpensa ja Milano Linate – teenindasid 2012. aastal kokku 37 miljonit reisijat.
Liini Tallinn-Malpensa käitab alates 2015. aastast EasyJet.
Sigade Aafrika katku viirus

Sigade Aafrika katku viirus (lühend SAK viirus, inglise keeles "African swine fever virus") on viiruseliik.
Elumusvõime ja paljunemine.
Sigade Aafrika katku viiruse siirutajad.
Viiruse looduslikuks reservuaariks on harilikult pehme toesega puugid, kes nakatuvad viirust kandvatel sigalastel parasiteerides.
Sigade Aafrika katku viirus sigalastel.
Sigade Aafrika katku viirus põhjustab sigalastel sigade Aafrika katku.
Viirus säilib nakatamisvõimelisena pikka aega (olenevalt temperatuurist ka aastaid) nii roojas, veres, spermas, pinnases, puit-, metall- kui ka kivipindadel.
Vahur Joala

Vahur Joala (sündinud 2. novembril 1958) on eesti sporditegelane ja inseneriteadlane. 
Tegelenud ka genealoogiaga, ajaloouuringutega (Egiptus, veemoto, Eesti keskaeg), aegridade analüüsiga.
Töökäik.
Ta on spetsialiseerunud 3D-laserskaneerimisele, tööstusmetroloogiale ning sildade, tunnelite ja teede insenergeodeesiale. 
Teoseid.
Artikleid.
Temalt on ilmunud veemototeemalisi artikleid nii Eestis kui ka rahvusvahelises ajakirjanduses.
Sportlasena.
Veemotospordiga tegelnud aastatel 1973–1977. Võitnud 1973–1975 Eesti NSV noortemesitrivõistlustel 2 hõbedat ja 2 pronksi. 
Sporditegelasena.
Eesti Veemoto Liidu juhatuse liige 2007–2010, asepresident 2010–2011, president alates 2011.
Rahvusvahelise Veemoto Liidu U.I.M juhatuse liige (2015), spordikomisjoni liige (2012), keskkonnakaitse töörühma liige (2011), Hydro Working Groupi liige (2008) ning paadiklasside F-125 ja F-250 sportlaste esindaja spordiliidus UIM (2009, 2013).
Liikmesus.
Ta on Eesti Psoriaasi Liidu asutajaliige (1991) ja oli selle ühingu president esimesel kolmel aastal.
Eesti Süsteemiinseneride Seltsi asutajaliige (1992).
Isiklikku.
Tema isa oli veemotosportlane Ain Joala. 
Harrastusi.
Ta harrastab numismaatikat, fotograafiat, genealoogiat. On osalenud kümnel Tartu suusamaratonil, lisaks Finlandia-hiihtol, Pirkkahiihtol (90 km) ning kümnel sõudmismaratonil Sulkavan Suursoudut (Soutuneuvos).
Iridoviridae

Iridoviridae on viiruste sugukond.
Klassifikatsioon.
Sugukonda "Iridoviridae" liigitatakse järgmised viiruste perekonnad: 
Patogenees.
Mitmed sugukonda "Iridoviridae" liigitatud viirused võivad erinevatel organismidel, näiteks madudel mitmeid haiguslikke seisundeid põhjustada.
Roman Šuhhevõtš

Roman Šuhhevõtš (ka Roman Šuhhevitš, ukraina keeles Шухевич Роман Йосипович, varjunimi Tarass Tšuprõnka; 30. juuni 1907 Krakovets – 5. märts 1950 Lvivi ümbrus) oli ukraina rahvuslane ja Ukraina Ülestõusuarmee (UPA) juht.
Elulugu.
Ta sündis Krakovetsis, tollal Galiitsia ja Lodomeeria Kuningriigis, Austria-Ungaris.
Leptodrymus

Leptodrymus on maoperekond.
Klassifikatsioon.
Perekonda "Leptodrymus" klassifitseeritakse roomajate andmebaasis üksainus maoliik:
Levila.
Need maod on levinud Costa Rica idaosas, Guatemala lääneosas, Hondurase idaosas, Nicaragua lääneosas ja El Salvadoris.
Peenmadu

Peenmadu ("Leptophis") on maoperekond.
Klassifikatsioon.
Peenmadude perekonda klassifitseeritakse roomajate andmebaasis järgmised maoliigid:
Levila.
Need maod on levinud Põhja-Ameerikas ja Lõuna-Ameerika põhjaosas.
Lembit Aaslav-Kaasik juunior

Lembit Aaslav-Kaasik (sündinud 5. aprillil 1985) on eesti veemootorisportlane.
Ta lõpetas 2004. aastal Paldiski Gümnaasiumi ja 2009. aastal laevamehaaniku erialal Eesti Mereakadeemia. 
Ta alustas veemotoga tegelemist aastal 1995. Ta on mitmekordne Eesti meister, mitmekordne Balti meister ja Eesti rekordi omanik paadiklassis O-125 (2007). Euroopa meistrivõistluste etapi on võitnud 8 korda. 
Isiklikku.
Tema isa Lembit Aaslav-Kaasik oli tuntud veemototegelane, paadiehitaja ja maailmakuulus vintide valmistaja. Tema vennad (Ahto, Erik ja Uku Aaslav-Kaasik) on samuti veemotosportlased, kes on võitnud medaleid tiitlivõistlustelt ja on kuulsad võidusõidupaatide ehitajad.
Leptophis haileyi

Leptophis haileyi on maoliik.
Levila.
Need maod on levinud Tobago saarel.
Kirjeldus.
"Leptophis haileyi" nokisekilbis on ülalt vaadatuna vaevu nähtav; esimene oimukilbis on ühendatud 3 või 4 (ka viimase) ülamokakilbisega; laubaeesne kilbis on pikk. Kõhukilbiste arv on tüüpliigil 173.
Dharmatrummi Mägi

Dharmatrummi Mägi (hiina keeles 法鼓山 "fǎgǔ shān") on chani õpetaja Sheng Yeni 1989. aastal rajatud rahvusvaheline budistlik kultuuri- ja haridusühendus keskusega Taiwanis.
Jüri Jõul

Jüri Jõul (sündinud 2. november 1971 Tartus) on eesti veemootorisportlane.
Ta lõpetas 1990. aastal Tartu 3. Keskkooli ja 1995. aastal Eesti Põllumajandusülikooli põllumajanduse mehhaniseerimise erialal.
Jõul hakkas veemootorispordiga tegelema 1988. aastal. Ta on mitmekordne Eesti ja Balti meister. Aasta parimaks veemotokaks Eestis on ta valitud 2013. aastal.
Rasmus Haugasmägi

Rasmus Haugasmägi (sündinud 11. veebruaril 1993) on eesti veemootorisportlane. 
Ta lõpetas aastal 2012 Ülenurme gümnaasiumi ja aastal 2017 aastal Avaliku halduse ja riigiteaduse eriala Tallinna Tehnikaülikooli. Omandanud 2021 aastal magistrikraadi Tartu Ülikoolis Ettevõtlus ning tehnoloogia juhtimise erialal.
Isiklikku.
Kaksikvend Hannes Haugasmägi on olnud samuti veemotosportlane, saanud 2009 EM-il juunioride arvestuses võistlusklassis JT-250 hõbeda. Hilisemal ajal assisteerinud Rasmust tema karjääris.
Limnophis

Limnophis on maoperekond.
Klassifikatsioon.
Perekonda "Limnophis" klassifitseeritakse roomajate andmebaasis järgmised maoliigid:
Levila.
Need maod on levinud Lõuna-Aafrikas.
Siim-Tanel Sammelselg

Siim-Tanel Sammelselg (sündinud 18. mail 1993) on eesti suusahüppaja.
2011. aasta põhja suusaalade maailmameistrivõistlustel hüppas ta normaalmäelt (HS-106) 87 meetrit, saavutades 81,9 punktiga 41. koha.
Sapporos toimunud suusahüpete MK-etapil saavutas ta 2014. aastal 50 mehe konkurentsis 45. koha.
Ta oli üks Eesti suusahüppajatest 2014. aasta taliolümpiamängudel ja 2015. aasta põhja suusaalade maailmameistrivõistlustel.
Sheng Yen

Sheng Yen (hiina keeles 聖嚴 Shèng Yán; 4. detsember 1930 – 3. veebruar 2009) oli Taiwani chan-budistlik õpetaja ning Dharmatrummi Mäe nimelise assotsiatsiooni rajaja.
Liopeltis

Liopeltis on maoperekond.
Klassifikatsioon.
Perekonda "Liopeltis" klassifitseeritakse roomajate andmebaasis järgmised maoliigid:
Levila.
Need maod on levinud Nepalis, Kagu-Aasias, Indoneesias ja Filipiinidel.
Enrico Forlanini

Enrico Forlanini (3. detsember 1848 Milano – 9. oktoober 1930 Milano) oli Itaalia insener, leidur ja lennunduspioneer.
Tiiburlaeva leiutamise kõrval on tuntud ka tema tööd helikopterite ja dirižaablite konstrueerimise ja täiustamise alal. Enrico vanem vend Carlo oli tuntud kopsuarst, kahekordne Nobeli auhinna kandidaat.
15. aprillil 1877 katsetas ta veidi üle kolme kilo kaaluvat auru jõul töötavat helikopterit.
Enrico Forlanini nime kannab Milano Linate lennujaam.
Kihvmadu

Kihvmadu ("Lycodon") on maoperekond.
Klassifikatsioon.
Kihvmadude perekonda klassifitseeritakse roomajate andmebaasis järgmised maoliigid:
2017. aastal on liigitatud (Zootaxa) kihvmao perekonda maoliik "Lycodon sidiki"
Levila.
Need maod on levinud Aasias ja Austraalias.
Dinodon

Dinodon ("Dinodon") on maoperekond.
Klassifikatsioon.
Tänapäeval obsoleetne maoperekond. 
Dinodonide perekonda on varem roomajate andmebaasis klassifitseeritud järgmised maoliigid:
Levila.
Need maod olid levinud peamiselt Himaalaja idaosas, Indohiina poolsaare põhjaosas, Hiinas ja Jaapanis.
Sünonüüm.
"Dinodon" on kihvmao taksonoomiline sünonüüm.
Lepturophis

Lepturophis on maoperekond.
Klassifikatsioon.
Perekonda "Lepturophis" klassifitseeritakse roomajate andmebaasis üksainus maoliik:
Sünonüüm.
"Lepturophis" on maoperekonna kihvmadu taksonoomiline sünonüüm. 
Levila.
Neid madusid võib kohata Indoneesias, Malaisias ja Tais.
Pixner OÜ

Pixner OÜ on 100% Eesti erakapitalil põhinev firma, mis asutati 1992. aastal ning asub Kadrinas Lääne-Virumaal. Ettevõtte põhitegevuseks on toolide ja toolidetailide tootmine painutatud kasevineerist. Lisaks valmistab ettevõte kõrgsurve laminaadiga kaetud lauaplaate, laudu ja muid mööblidetaile.
Ettevõte on keskendunud peamiselt ühiskondlikus kasutuses olevate toolide valmistamisele: seal valmistatud toole kasutavad lasteaiad, koolid, kogudused, kultuurimajad, hooldekodud ja teised ühiskondlikud ettevõtted. Suurem osa Pixner OÜ toodangust turustatakse Skandinaavias (peamiselt Soomes ja Rootsis).
Milano Linate lennujaam

Milano Linate lennujaam on lennujaam Itaalias Lombardia maakonnas Varese provintsis, Milanost seitsme kilomeetri kaugusel idakagus, Peschiera Borromeo Linate fraktsioonis. Lennujaam kannab lennunduspioneer Enrico Forlanini nime.
Milano Linate oli 2011. aasta seisuga reisijate arvult Lombardias Milano Malpensa lennujaama järel teisel kohal.
Milano lennujaamade süsteemi moodustavad kolm lennujaama – Bergamo Orio al Serio, Milano Malpensa ja Milano Linate – teenindasid 2012. aastal kokku 37 miljonit reisijat.
Teravkoonnastik

Teravkoonnastik ("Lytorhynchus") on maoperekond.
Klassifikatsioon.
Teravkoonnastikute perekonda klassifitseeritakse roomajate andmebaasis järgmised maoliigid:
Levila.
Need väikesed (alla 50 cm pikkused) maod on levinud Põhja-Aafrikas, Indias ja Pakistanis.
Eluviis.
Nad on kohastunud varjatud öise, poolkaevuva eluviisiga: ninamiku tipp on terava kujuga ning ninasõõrmed on varustatud klappidega.
Ako Pärlist

Ako Pärlist (11. august 1928 – 8. detsember 2013) oli eesti elektrotehnikateadlane ja filateelia aktivist.
Ta lõpetas aastal 1951 Tallinna Polütehnilise Instituudi.
Bergamo Orio al Serio lennujaam

Bergamo Orio al Serio lennujaam, tuntud ka kui Milano Orio al Serio lennujaam, ärinimega Il Caravaggio International Airport, on lennujaam Itaalias Lombardia maakonnas Bergamo provintsis Orio al Serios.
Bergamo Orio al Serio lennujaam oli 2013. aastal reisijate arvult Itaalias neljandal kohal.
Milano lennujaamade süsteemi moodustavad kolm lennujaama – Bergamo Orio al Serio, Milano Malpensa ja Milano Linate – teenindasid 2012. aastal kokku 37 miljonit reisijat.
Liini Tallinn–Bergamo teenindab 2010. aastast Ryanair.
Autun

Autun [o'tan] on asula Ida-Prantsusmaal Burgundia-Franche-Comté piirkonnas Saône-et-Loire'i departemangus. Selle rajas Vana-Rooma keiser Augustus ning pani selle nimeks "Augustodunum".
Ehitismälestised.
gallorooma perioodist:
keskajast:
Sõpruslinnad.
Autunil on neli sõpruslinna.
Vaiste mõis

Vaiste mõis (saksa keeles "Waist") oli mõis Varbla kihelkonnas Läänemaal. Tänapäeval asub kunagine mõisasüda Pärnu maakonnas Lääneranna vallas.
Mõisa viimane peahoone ehitati aastatel 1881–1886. Mõisahoone varises kokku 1970.
Vaiste mõisnikud.
Juba aastast 1382 kuulusid Vaiste, Saulepi ja Varbla maad Wilhelm Fahrensbachile. Enne Liivi sõda olid need valdused läinud Zögede perekonna kätte. Liivi sõja järel kinkis Rootsi kuningas need valdused Eestimaa asehaldurile Gustaf Banérile. Banéridele jäi mõis aastani 1661, kuni nad sattusid raskesse rahanduslikku seisu. Siis kuulus mõis Lilienfeldtide perekonnale aastani 1838. Seejärel pantisid mõisa pärijad mõisa ja lõpuks jõudis mõis Nasackinite perekonna kätte, kes valitsesid ka Varbla maid.
Toxicodryas

Toxicodryas on maoperekond.
Klassifikatsioon.
Perekonda "Toxicodryas" klassifitseeritakse roomajate andmebaasis järgmised maoliigid:
Levila.
Need maod on levinud Aafrikas.
Eugenio Barsanti

Nicolò Barsanti, rohkem tuntud kui Eugenio Barsanti (12. oktoober 1821 Pietrasanta – 18. aprill 1864 Seraing) oli Itaalia presbüter, insener ja leidur. Ta kavandas ja konstrueeris koos Felice Matteucciga maailma esimese töötava sisepõlemismootori, millele väljastati patent Londonis 1854. aasta 12. juunil.
Thrasops

Thrasops on "Colubridae" sugukonna maoperekond.
Klassifikatsioon.
Perekonda "Thrasops" klassifitseeritakse roomajate andmebaasis järgmised maoliigid:
Levila.
Need maod on levinud Kesk-Aafrikas.
Kokkupuuted inimesega.
Seni on teada üks meditsiiniliselt oluline dokumenteeritud maohammustuse juhtum.
Liaanimadu

Liaanimadu ("Thelotornis") on maoperekond.
Klassifikatsioon.
Liaanimadude perekonda klassifitseeritakse roomajate andmebaasis järgmised maoliigid:
Levila.
Need maod on levinud Aafrikas, sealhulgas Sambias.
Kokkupuuted inimestega.
Need päevase eluviisiga "Colubridae" sugukonna maod ei ole agressiivsed. Ometi on kokkupuuted inimestega lõppenud kas eluohtliku mürgistusseisundi või koguni surmaga.
Antonio Benedetto Carpano

Antonio Benedetto Carpano (24. november 1751 Bioglio – 3. veebruar 1821 Bioglio) oli Itaalia destilleerija, kes on tuntud eelkõige vermuti ja aperitiivi leiutajana.
1786. aastal lisas Carpano valgele veinile üle 30 ürdi ja vürtsi. Jook osutus sedavõrd populaarseks, et juba mõne aja pärast oli müügikoht avatud 24 tundi päevas.
HeTi Pere OÜ

HeTi Pere OÜ on Kadrinas Lääne-Virumaal asuv metallitööettevõte, mis tegutseb alates 1995. aastast. Ettevõte on spetsialiseerunud keerukate seadmete ja täppistöödeldud detailide tootmisele. 
Heti Peres on tehakse kõike alates materjalide ladustamisest ja algtöötlusest, jätkates keevituse ja mehaanilise töötlusega ning lõpetades värvimise, koostamise ja katsetamisega. Ettevõte toodab peamiselt ekspordiks. 
2014. aastal omandas OÜ-s HeTi Pere täisosaluse Technobalt Holding AS, millega seoses muudeti aasta lõpus ärinime ning ettevõtte nimeks sai TB Works OÜ.